
A repülést veszélyeztető alacsony látástávolsággal és/vagy felhőalappal rendelkező időjárási helyzetek előfordulásainak vizsgálata a szolnoki repülőtéren a NATO színkód-rendszer alapján 2005 és 2012 között

A tudományos munkám a szolnoki repülőtér klimatikus vizsgálatával foglalkozik. A METAR táviratokat vizsgáltam, ahol a fő hangsúlyt a látástávolságra, a felhőalapra és a NATO színkódokra helyeztem hiszen, a NATO színkódot a katonai műveletek végrehajtásakor és tervezésekor széleskörűen alkalmazzák a Légi Erőn kívül is. Ezért fontos, hogy a meglévő éghajlati adatbázisok alapján megvizsgáljam a repülőterekre jellemző meteorológiai viszonyokat a NATO színkód rendszer alapján.
A színkódok elemzését a 2005 és 2011 közötti 7 év napi meteorológiai észlelései alapján végeztem. Az adatokat egy központi adatbázisból töltöttem le. Vizsgáltam éves szinten, téli és nyári hónapokra a különböző NATO színkódok előfordulási gyakoriságait, relatív gyakoriságait. Ezen túlmenően a repülésre veszélyes időjárást reprezentáló NATO színkódokat (RED, AMB, YLO) hordozó esetek statisztikai vizsgálata is megtörtént. Munkám része továbbá a téli hónapok reggeli és déli időszakban előforduló NATO színkódjainak gyakorisági vizsgálatai is, mely fontos információt szolgáltat az alacsony látástávolság és felhőalap napi menetére vonatkozóan.
Kiemelt figyelmet fordítottam arra, hogy az alacsony látástávolságot és felhőalapot reprezentáló NATO színkódokat külön is vizsgáljam, hiszen a látástávolság és a felhőalap magasságának csökkenése nagymértékben veszélyezteti a repülőeszközök fel- és leszállását.
Munkámban egyfajta módszertani megközelítést is adtam az éghajlati adatok feldolgozására vonatkozóan is, melynek segítségével további repülőterekre is elkészíthető hasonló elemzés.



